**Mestská časť Košice - Juh, Smetanova č. 4, 040 79 Košice**

**Propozície**

**IV. ročník futbalového turnaja amatérskych družstiev o „Pohár starostu MČ Košice – Juh“**

**2017**

**Dátum : 7.10.2017**

**Miesto konania: T-Systems Športovo – zábavný areál, Alejová 2, Košice**

**Usporiadateľ:**  **Mestská časť Košice – Juh**,

info. Viliam Rác 0905424038

e mail : [viliamrac@gmail.com](mailto:viliamrac@gmail.com)

**Systém súťaže:** Turnaja sa môžu zúčastniť futbalové družstvá zložené

z neregistrovaných hráčov v počte 8 - 10 družstiev. Na ihrisku hrá 5 futbalistov z toho 1 brankár . Základnou podmienkou pri registrácii bude počet hráčov a zaplatenie štartovného. Družstvá sa stretnú v základných skupinách každým v jednom stretnutí. Vytvorené budú 2 základné skupiny z ktorých víťazi sa stretnú vo finále a  družstvá umiestnené na 2. miestach odohrajú zápas o 3miesto .Hrá sa 2 x 12 -15min.

O umiestnení v skupinách rozhoduje vzájomný zápas, počet strelených gólov, rozdiel strelených a obdržaných gólov, žreb. V zápasoch o 3. miesto a finále pri remíze sa predlžuje 5 min. Ak sa nerozhodne kopú sa 3 pokutové kopy a potom stále po jednom až do rozhodnutia.

**Pravidlá súťaže:**

Všetky kopy sú voľné, musia sa zahrať do 5 sekúnd, vzdialenosť protihráča je 3 m. Auty sa rozohrávajú nohou, rohový kop sa kope, pokutový kop sa kope zo vzdialenosti 7 m. Brankár môže loptu chytať do ruky iba vo vyznačenom pokutovom území. Brankár môže prihrať loptu spoluhráčovi rukou len tak, že sa lopta musí dotknúť umelej trávy na vlastnej polovici, alebo ju musí spoluhráč prevziať na vlastnej polovici. Prekopnúť cez poliacu čiaru môžu len pri predošlom dotyku lopty spoluhráčom. Porušenie pravidiel, za ktoré je hráč napomenutý ŽK je zároveň vylúčením z hry na 2 minúty. V prípade napomenutia brankára ŽK tento môže pokračovať v hre a trest vykoná jeden z hráčov v tom čase hrajúci. Hráč, ktorý sa dopustí priestupku za ktorý sa udeľuje ČK, je vylúčený z hry na 4 minúty a do konca stretnutia. Družstvo môže vylúčeného hráča po 4 minútach nahradiť iným hráčom. Striedanie hráčov je povolené počas prerušenia hry, môže sa striedať aj celá päťka.

**Ceny : 1. miesto -**  pohár + medaile + diplom + voľný vstup na fut.ihrisko

**2. miesto -** pohár + medaile + diplom + voľný vstup na fut.ihrisko

**3.** **miesto -**  pohár + medaile + diplom + voľný vstup na fut.ihrisko

**Štartovné :** 25,- € / družstvo

**Rozlosovanie :** 03.10.2017 o 15.00 hod. v priestoroch ŠZA, Alejová č.2

Košice 12.09.2017

Spracoval : Viliam Rác